recursal/SuperWikiNEXT-32B huggingface dataset:
**হারকিউলিস মথ** (*Coscinocera hercules*) হল স্যাটারনিডি পরিবারের এক প্রজাতির প্রজাপতি ( মথ ) যা পাপুয়া নিউগিনি এবং উত্তর অস্ট্রেলিয়ার স্থানীয় অধিবাসী। মাদী হারকিউলিস মথের পাখার বিস্তার প্রায় ২৭ সেন্টিমিটার যা পৃথিবীতে প্রাপ্ত যেকোন মথের পাখার বিস্তারের চাইতে অধিক বিস্তৃত। এছাড়া এখন পর্যন্ত প্রাপ্ত তথ্য অনুসারে এর পাখার তলের আয়তন (৩০০ বর্গ সেন্টিমিটার) জীবিত যেকোন পতঙ্গের মধ্যে সর্বাধিক।

বর্ণনা
------

পূর্ণাঙ্গ মথ কোন আহার করে না এবং স্বল্পজীবি। ধূসর-নীল রঙের শূককীট সাধারণত দৈর্ঘে্য ১২ সেন্টিমিটার এবং ওজনে ২৯ গ্রাম পর্যন্ত হয়। এসব শুককীট বৃষ্টি অরণ্যের কয়েক প্রজাতির উদ্ভিদের পাতা খেয়ে জীবনধারণ করে, তথাপি ব্লিডিং হার্ট নামের এক ধরনের গাছের পাতা এদের সবচাইতে পছন্দের।

এই মথে সম্পূর্ণ রূপান্তর ঘটে থাকে। পূর্ণাঙ্গ পুরুষ মথ সঙ্গমের উদ্দেশ্যে পূর্ণাঙ্গ মাদী মথকে পাবার জন্য উড্ডয়ন শুরু করে। মাদী মথ এক ধরনের ফেরোমোন নিঃসরণ করে যা পুরুষ মথকে প্রায় দুই কিলোমিটার দূর থেকে পর্যন্ত আকৃষ্ট করতে পারে। 

মাদী মথ এককভাবে অথবা ছোট্ট পুঞ্জে সাধারণত প্রায় ৮০ থেকে ১০০ টি ডিম পাড়ে। এ সংখ্যা কখনো কখনো ৩০০ পর্যন্ত হতে পারে। ডিমগুলো পোষক উদ্ভিদের পাতার গায়ে আঠারো মতো লেগে থাকে। আকারে এসব ডিম দেয়াশলাইয়ের কাঠির অগ্রভাগের মতো এবং দেখতে কমলা রঙের হয়। ডিম ফুটতে প্রায় ১৪ দিন অতিবাহিত হয়। ফুটে বের হওয়া নবীন শূককীটেরা পোষক গাছের পাতা খেতে শুরু করে। যতক্ষণ পর্যন্ত না পরিণত আকার নিচ্ছে ততক্ষণ পর্যন্ত তারা খাবার-দাবার চালিয়ে যায়। এরই মাঝে একের পর এক চলতে থাকে মোচন, অর্থাৎ বহিঃত্বকের ঝরে পড়া। শূককীটের একেবারে নবীন দশাটি সাদা এবং মোমের মতো হয় এবং গায়ে কালো ডোরাকাটা দাগ থাকে। দ্বিতীয় ও তৃতীয় ইনস্টারের শূককীটগুলোর দেহের শেষদিকের কয়েকটি খণ্ডে বাদামী তাপ্পি রয়েছে। এছাড়াও এদের গায়ের বড় কাঁটাগুলোতে রয়েছে ছোটছোট কাঁটা। শূককীট দশার পরিণত পর্যায়ে এসে এরা রেশম উৎপাদন করে এবং তা দিয়ে বড় আকারের গুটি বুনে যা গাছের সাথে লেগে থাকে। শূককীটেরা তখন সেই গুটির ভেতর ঢুকে যায় এবং সেখানেই শূককীট থেকে মূককীটে পরিণত হয় যা পরবর্তীতে পূর্ণাঙ্গ মথ হয়ে বেরিয়ে আসে।

তথ্যসূত্র
---------

1. 1 2  হারকিউলিস মথ - কুইন্সল্যান্ড জাদুঘর
2. ↑  Robert G. Foottit & Peter H. Adler. 2009. Insect Biodiversity: Science and Society. Blackwell Publishing Ltd. আইএসবিএন ৯৭৮-১-৪০৫-১৫১৪২-৯
3. ↑  Rainier Flindt. 2006. Amazing Numbers in Biology. Springer-Verlag, Berlin. আইএসবিএন ৩-৫৪০-৩০১৪৬-১
4. 1 2  "two" (পিডিএফ)।
5. ↑  Coscinocera hercules "Coscinocera hercules (মিসকিন, ১৮৭৬)" `|ইউআরএল=` এর মান পরীক্ষা করুন (সাহায্য)।

বহিঃসংযোগ
---------

স্ত্রী
* অস্ট্রেলীয় মথ অনলাইন


উইকিমিডিয়া কমন্সে **হারকিউলিস মথ** সংক্রান্ত মিডিয়া রয়েছে।
**সাদা মুকুটওয়ালা ধনেশ** (*Berenicornis comatus*), এছাড়াও যারা সাদা-ঝুটি ধনেশ বা লম্বা-ঝুটি ধনেশ নামেও পরিচিত হল একধরনের ধনেশ প্রজাতির পাখি।

শ্রেণীবিন্যাস
-------------

এরা মনোগামী এবং ***বেরেনিকোরনিস*** গণের অন্তর্ভুক্ত, কিন্তু সাদা ঝুঁটি ধনেশ প্রজাতির এই ধনেশটি এদের গণেরই অন্তর্ভুক্ত। কিন্তু সাদা ঝুঁটি ধনেশ এই গণের অন্তর্ভুক্ত এবং সাদা মুকুটওয়ালা ধনেশ মাঝে মাঝে অ্যাসিরোস প্রজাতির অন্তর্ভুক্ত হয়।

বিস্তার
-------

এই প্রজাতির ধনেশদের প্রধান বিস্তার হয় মালয় উপদ্বীপ, সুমাত্রা এবং বোর্নিও প্রভৃতি দেশে।

বসবাস
-----

এই প্রজাতিরা প্রধানত ঘন বর্ষণ অরণ্যে বসবাস করে। এরা প্রধানত ফল গাছ, অয়েল পাম, রাবার গাছ প্রভৃতি জায়গায় থাকতে পছন্দ করে। এরা প্রধানত বাসস্থান ক্ষতির দ্বারা বিপন্ন হয়।

বর্নণা
------

পুরুষ (ডান) এবং মহিলা (বাঁদিকে)
**সাদা মুকুটওয়ালা ধনেশ** হল বড় আকারের ধনেশ। এরা লম্বায় হয় ৮৩–১০২ সেন্টিমিটার (৩৩–৪০ ইঞ্চি) এবং এদের ওজন হয় ১.৩–১.৫ কিলোগ্রাম (২.৯–৩.৩ পা)। মহিলারা পুরুষদের থেকে আকারে ছোটো হয়। এদের পাখনা কালো ও সাদা রঙের হয়। এদের মাথা, ঘাড়, বুক এবং ল্যাজ সাদা রনহের হয়। দেহের বাকি অংশ কালো রঙের হয়। এদের সাদা রঙের ঝুঁটি থাকে। প্রধানত মাথার ওপরে খাড়া হয়ে থাকে এই ঝুঁটি। চোখ ও ঠোঁটের মধ্যে এবং গলাতে ঘন নীল চামড়া থাকে। ঠোঁটের রঙ কালো রঙের হয়, যার নিম্ন চোয়াল হলুদ রঙের হয়। অন্যান্য ধনেশদের মতোই এদের ঠোঁটের ওপরে কালো রঙের শিরস্ত্রাণ থাকে। মহিলাদের ঘাড় কালো রঙের হয় এবং বাকি অংশও কালো রঙের হয়। বিভিন্ন ধরনের ফল-মূল, সরীসৃপ, লার্ভা ইত্যাদি এরা খেতে পছন্দ করে।

প্রজনন
------

গাছের গর্তে মহিলারা দুটো ডিম পাড়ে। মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে।এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

তথ্যসূত্র
---------

1. ↑  BirdLife International (2008). *Aceros comatus*. *2008 IUCN Red List of Threatened Species*. IUCN 2008. Retrieved on 21 February 2009.
2. ↑  Clements, J. F. 2007. *The Clements Checklist of Birds of the World, 6th Edition*. Cornell University Press. Downloadable from Cornell Lab of Ornithology
3. 1 2  "Arkive.org"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ মে ২০১৪।

উইকিমিডিয়া কমন্সে **সাদা মুকুটওয়ালা ধনেশ** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Aceros comatus***

বহিঃসংযোগ
---------

* Biolib
* World Bird Names  ওয়েব্যাক মেশিনে আর্কাইভকৃত ৬ আগস্ট ২০১২ তারিখে
* Bucerotiformes on Zoonomen
* Tree of Life
* ITIS[*স্থায়ীভাবে অকার্যকর সংযোগ*]
**প্রথম গিয়াসউদ্দিন বাহাদুর শাহ** লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন।

ইতিহাস
------

পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়।

একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল।

১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন।

আরও দেখুন
---------

* বাংলার শাসকগণ
* বাংলার ইতিহাস
* ভারতের ইতিহাস

তথ্যসূত্র
---------

1. ↑  "Ghiyasuddin Bahadur Shah in Banglapedia"। ৯ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৩।

|
|  |
| পূর্বসূরীশামসউদ্দিন ফিরোজ শাহ | **সোনারগাঁওয়ের স্বাধীন সুলতান**১৩০১-১৩২৮ | উত্তরসূরীফখরুদ্দিন মোবারক শাহ |
|
**সাদাফ মালাটারে** একজন পাকিস্তানি ফ্যাশন ডিজাইনার। তিনি ২০০৫ সাল থেকে পাকিস্তানের করাচি শহরে তার নাম ফ্যাশন ডিজাইনার হিসাবে তার নাম লেখান ।

ব্যক্তিগত জীবন
--------------

সাদফ মালাটারের জন্ম পাকিস্তানের করাচিতে।

পেশা
----

তিনি পড়াশোনার জন্য করাচির সেন্ট জোসেফ কলেজে গিয়েছিলেন। ক্যারিয়ারের প্রথমদিকে সাদফ মালাটারে পাকিস্তানের কয়েকটি বড় ব্র্যান্ড এবং ফ্যাশন ম্যাগাজিনের মডেলিং করেছিলেন। ডিজাইনার হিসাবে তার উজ্জ্বল রঙ এবং উদ্ভাবনী কৌশলগুলির জন্য তিনি পরিচিত। সাদাফ মালাটারে স্থানীয় টেক্সচার তৈরি করতে স্থানীয় সূচিকর্ম কলাকৌশল ব্যবহারের জন্যও পরিচিত।

২০১১ সালে, সাদফ মালাটারে পাকিস্তানের প্রথম ফ্যাশন ডিজাইনার ছিলেন, যিনি তার ব্যবসায়িক বিষয় এবং যোগাযোগের তদারকি করার জন্য পাকিস্তানে একটি সম্পূর্ণ বিলাসবহুল বিপণনপরিষেবা পরামর্শদাতা নিযুক্ত করেছিলেন।

স্বীকৃতি ও চুক্তি
-----------------

ডিজাইনার পাকিস্তান ফ্যাশন ডিজাইন কাউন্সিলের সাথে নিবন্ধিত এবং ২০০৯ সাল থেকে সমস্ত পিএফডিসিতে সানসিল্ক ফ্যাশন সপ্তাহে তার সংগ্রহগুলি দেখিয়েছেন।  ডিজাইনার তার নিজস্ব ডিজাইন ফ্যাশন পাকিস্তান সপ্তাহে দুটি সংগ্রহও দেখিয়েছিল।

তথ্যসূত্র
---------

1. ↑  Haroon, Hanif (১ মার্চ ২০১১)। "Sadaf Malaterre Unveils Groundbreaking Partnership"। *pressrelease.pk*। ১৫ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১১।
2. ↑  "Sadaf Malaterre Collection at PFDC Sunsilk Fashion Week 2010 Karachi"। *Fashion Central Pakistan*। ১৪ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১১।

| * দে
* স
পাকিস্তানি ফ্যাশন প্রতিষ্ঠান |
| --- |
| ডিজাইনার | 
* মাহীন খান
* মেহমুদ ভাট্টি
* সাদাফ মালাটারে
* দীপক পেরওয়ানি
* Hassan Sheheryar Yasin
* শামুন সুলতান

 |
| ফ্যাশন ইভেন্ট | 
* পাকিস্তান ফ্যাশন উইক
* ইসলামাবাদ ফ্যাশন উইক
* করাচী ফ্যাশন উইক
* লাহোর ফ্যাশন উইক
* পেশোয়ার ফ্যাশন উইক
* পিএফডিসি সানসিল্ক ফ্যাশন উইক

 |
| ফ্যাশন স্কুল | 
* ইন্টারন্যাশনাল ফ্যাশন একাডেমী পাকিস্তান
* লাহোর স্কুল অফ ফ্যাশন ডিজাইন
* Pakistan Institute of Fashion and Design

 |
| Other | 
* *ফ্যাশন সেন্ট্রাল*
* পাকিস্তানী মডেলদের তালিকা

 |
**নেপাল অলিম্পিক জাদুঘর** নেপালের একমাত্র ক্রীড়া জাদুঘর যা রাষ্ট্রপতি চিতিজ অরুণ শ্রেষ্ঠ ১৯৯৪ সালে প্রতিষ্ঠা করেন। ১৯৯৯ সাল থেকে কাঠমান্ডুতে অনুষ্ঠিত অষ্টম দক্ষিণ এশীয় গেমস চলাকালীন সময় পর্যন্ত নেপাল অলিম্পিক জাদুঘর জাতীয় ক্রীড়া পরিষদের অধীনে ছিল।
জাতীয় ক্রীড়া পরিষদ এবং নেপাল অলিম্পিক কমিটির সাথে এই জাদুঘর সরাসরি যুক্ত। নেপালে ক্রীড়া ও খেলাধুলার মান বিকাশে ভূমিকা রাখার জন্য এই জাদুঘর স্থাপন করা হয়েছিল। ঐতিহাসিকভাবে গুরুত্বপূর্ণ ক্রীড়া সামগ্রী সংরক্ষণের প্রাথমিক লক্ষ্য নিয়ে এই জাদুঘরের যাত্রা শুরু হয়। এটি বর্তমানে নেপালের জাতীয় সম্পদ হয়ে দাঁড়িয়েছে। একজন ক্রীড়া উৎসুক নেপালির কাছে এই জাদুঘরটি একটি ক্রীড়া সংস্থার চেয়ে কম কিছু নয়। এক সময়কার নেওপালি ঐতিহাসিক জিনিস এবং ক্রীড়া নথিপত্র সংরক্ষণ করে এটি সাধারণ মানুষদের মধ্যে অলিম্পিক গেম এর প্রতি আগ্রহ সৃষ্টি করে। এটি স্পষ্ট যে প্রতিষ্ঠানটির প্রতিষ্ঠার পর থেকে নেপাল অলিম্পিক জাদুঘর নানা উত্থান-পতন সত্ত্বেও নেপালি ক্রীড়া পরিষেবার বিভিন্ন কার্যক্রমের সাথে জড়িত ছিল।

ইতিহাস
------

বর্তমান নেপাল অলিম্পিক জাদুঘর ২৩শে জুন ১৯৯৫ সালে **স্পোর্টস নেপাল অলিম্পিক মিউজিয়াম** (এনওএম) নামে প্রতিষ্ঠিত হয়। জাদুঘরটি জাতীয় ক্রীড়া পরিষদ (এনএসসি) এবং নেপাল অলিম্পিক কমিটির (এনওসি) অনুমোদিত ও সহায়ক প্রতিষ্ঠান হিসাবে কাজ করে। পরবর্তীতে নাম পরিবর্তন করে নেপাল অলিম্পিক জাদুঘর (এনওএম) রাখা হয়েছিল।

লক্ষ্য
------

এই জাদুঘরটি প্রতিষ্ঠার একমাত্র লক্ষ্য ও উদ্দেশ্য হল ঐতিহাসিক তাৎপর্যপূর্ণ নেপালি ক্রীড়া সম্পর্কিত বিভিন্ন সামগ্রী ও বিষয় সংরক্ষণ এবং তা এক জায়গায় একত্রীত করে জনসাধারণের জন্য উন্মুক্তভাবে প্রদর্শন করা।

সংগ্রহ
------

নেপালে বর্তমান অবধি বিদ্যমান ক্রীড়া সম্পর্কিত উপকরণগুলির মূল্য এবং সংখ্যা যথেষ্ট বড় ও সমৃদ্ধ। এসব সামগ্রী নেপাল অলিম্পিক জাদুঘরে প্রদর্শন করা হয়। ছড়িয়ে ছিটিয়ে থাকা এসব দুর্লভ ক্রীড়া সামগ্রীকে জোগাড় করতে বেগ পেতে হয়েছিল কর্তৃপক্ষের। দুর্ভাগ্যক্রমে, বর্তমান সময়ে বেশিরভাগ উপকরণগুলিই অসংরিক্ষত অবস্থায় আছে এবং বিনা যত্নে মরিচা পড়ে নষ্ট হয়ে যাচ্ছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৯।
A long white cane একটি দীর্ঘ সাদা বেত, সাদাছড়ি নিরাপত্তা দিবসের প্রতীক
**আন্তর্জাতিক সাদাছড়ি নিরাপত্তা দিবস** মার্কিন যুক্তরাষ্ট্রে একটি জাতীয় দিবস। ১৯৬৪ সাল থেকে প্রতি বছরের ১৫ ই অক্টোবর দিবসটি পালিত হয়। অন্ধ বা দৃষ্টি প্রতিবন্ধী এবং অন্ধত্ব এবং স্বাধীনতার হাতিয়ারের প্রতীক, সাদা বেতের লোকদের কৃতিত্ব উদ্‌যাপনের জন্য তারিখটি আলাদা করা হয়েছে।

ইতিহাস
------

১৯৬৪ সালে ৬ অক্টোবর মার্কিন কংগ্রেসের একটি যৌথ রেজোলিউশন, H.R. ৭৫৩, প্রকশনা হিসাবে আইনে স্বাক্ষরিত হয়। এই রেজুলেশনটি মার্কিন যুক্তরাষ্ট্রের রাষ্ট্রপতিকে প্রতিবছরের ১৫ ই অক্টোবরকে "সাদাছড়ি নিরাপত্তা দিবস" হিসাবে ঘোষণা করার অনুমতি দেয়।

রাষ্ট্রপতি লিন্ডন বি জনসন যৌথ রেজুলেশন পাস হওয়ার কয়েক ঘণ্টার মধ্যে প্রথম সাদাছড়ি নিরাপত্তা দিবস ঘোষণাপত্রে স্বাক্ষর করেন।

২০১১ সালে, সাদাছড়ি নিরাপত্তা দিবসকে প্রেসিডেন্ট বারাক ওবামা দ্বারা **অন্ধ আমেরিকানদের সমতা দিবস** নামকরণ করা হয়েছিল।

পালন করে যারা
-------------

দৃষ্টিপ্রতিবন্ধীদের অধিকার নিয়ে কাজ করা বিশ্বের বিভিন্ন সংস্থা বিভিন্ন আয়োজনের মধ্য দিয়ে এ দিবসটি পালন করে।

লায়নস ইন্টারন্যাশনালের হিসাবমতে, বিশ্বে ২৮ কোটি ৫০ লাখ মানুষ পুরোপুরি ও আংশিকভাবে চোখে দেখে না। এসব দৃষ্টিপ্রতিবন্ধী মানুষ চলাচলের জন্য হাতে সাদাছড়ি ব্যবহার করে থাকে, যাতে যারা চোখে দেখে তারা যাতে তাদের চলাচলে সহযোগিতা করে। নিরাপদে সড়কে ও অন্যান্য স্থানে চলাচলের সুযোগ করে দেওয়ার প্রতীক হিসেবে সাদাছড়ির ব্যবহার করা হয়।

পাদটীকা
-------

1. ↑  Obama, Barack (অক্টোবর ১৪, ২০১১)। "Presidential Proclamation -- Blind Americans Equality Day, 2011"।
2. ↑  "সাদাছড়ি নিরাপত্তা দিবস পারন"। *সমাজকল্যাণ মন্ত্রণালয় (বাংলাদেশ)*।

বহিঃসংযোগ
---------

* সাদাছড়ি নিরাপত্তা দিবস: স্বাধীনতার প্রতীক (দ্য ব্লাইন্ড ওয়েব সাইটের জাতীয় ফেডারেশন থেকে নিবন্ধ)
* সাদাছড়ি নিরাপত্তা দিবস উদ্‌যাপন ওয়েবসাইট
* ৩৬ ইউএসসি ২১৩২

### নমুনা ঘোষণা

* 2005[*স্থায়ীভাবে অকার্যকর সংযোগ*]
* 2007
* 2009
ভাষাবিজ্ঞানে, **স্টেম** হল শব্দের অংশ যা এর আভিধানিক অর্থের জন্য দায়বদ্ধ। প্রশ্নে থাকা ভাষার রূপবিদ্যার উপর নির্ভর করে শব্দটি সামান্য ভিন্ন অর্থে ব্যবহৃত হয়। আথাবাস্কান ভাষাতত্ত্বে, উদাহরণস্বরূপ, ক্রিয়াপদের স্টেম হল মূল যা নিজে থেকে দেখা যায় না এবং এটি শব্দের স্বর বহন করে। আথাবাস্কান ক্রিয়াপদের সাধারণত এই বিশ্লেষণে দুটি কান্ড থাকে, প্রতিটির পূর্বে উপসর্গ থাকে।

বেশিরভাগ ক্ষেত্রে শব্দের স্টেম তার অবক্ষয়ের সময় পরিবর্তিত হয় না, যখন কিছু ভাষায় এটি নির্দিষ্ট রূপগত নিয়ম বা বিশেষত্ব, যেমন সন্ধি অনুযায়ী পরিবর্তন করা যেতে পারে (অ্যাপোফোনি)। যেমন পোলীয় ভাষায়: miast-o (শহর), কিন্তু w mieść-e (শহরে)। ইংরেজিতে: "sing", "sang", "sung"।

ভাষার মধ্যে এবং জুড়ে স্টেম এবং মূলের মধ্যে উপলব্ধি উন্মোচন ও বিশ্লেষণ করা তুলনামূলক ভাষাতত্ত্ব এবং তুলনামূলক ভাষাতত্ত্বকে ভাষা এবং ভাষা পরিবারের ইতিহাস নির্ধারণ করতে অনুমতি দিয়েছে।

তথ্যসূত্র
---------

1. ↑  Houghton Mifflin Harcourt, *The American Heritage Dictionary of the English Language: Indo-European Roots Appendix*, Houghton Mifflin Harcourt. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হর্ষগণিত** বা নন্দগণিত (ইংরেজি: Recreational Math) হলো মূলত কৌতূহলোদ্দীপক ও বিনোদনমূলক গণিত। নির্দিষ্ট প্রতিশব্দ না থাকায় একে অনেকে আবার ললিতগণিত, চারুগণিত বা বিনোদনমূলক গণিতও বলেও অভিহিত করে। তবে যে নামেই ডাকা হোক না কেন তা মূলত কঠোর গবেষণা এবং অ্যাপ্লিকেশন-ভিত্তিক পেশাদার কার্যকলাপ হিসাবে নিছক বিনোদনের জন্য করা গণিতকেই বুঝানো হয়।
যদিও অপেশাদারদের জন্য এটি চর্চা করতে বাধা নেই, তবে হর্ষগণিতের বিভিন্ন বিষয়ে কখনো কখনো উচ্চতর গাণিতিক দক্ষতা প্রয়োজন হয়।
হর্ষগণিতের মধ্যে রয়েছে গাণিতিক ধাঁধা এবং গাণিতিক গেম যা বেশিরভাগ সময় শিশু এবং প্রাপ্তবয়স্কদের আকৃষ্ট করে এবং বিষয়টি নিয়ে আরও গবেষণা করার অনুপ্রেরণা দেয়।
আমেরিকান গণিত অ্যাসোসিয়েশনের করা সতেরোটি কৌতূহলোদ্দীপক গণিতের তালিকায়ও রয়েছে হর্ষগণিত বা Recreational Math।

আমেরিকান গণিত অ্যাসোসিয়েশনের উদ্ধৃতি:

> Recreational mathematics is not easily defined because it is more than mathematics done as a diversion or playing games that involve mathematics. Recreational mathematics is inspired by deep ideas that are hidden in puzzles, games, and other forms of play. The aim of the SIGMAA on Recreational Mathematics (SIGMAA-Rec) is to bring together enthusiasts and researchers in the myriad of topics that fall under recreational math. We will share results and ideas from our work, show that real, deep mathematics is there awaiting those who look, and welcome those who wish to become involved in this branch of mathematics.
> 
> 
> 

গণিত অ্যাসোসিয়েশন কর্তৃক আয়োজিত গাণিতিক প্রতিযোগিতায় একটি আলাদা ক্যাটাগরি হিসেবে হর্ষগণিতের প্রতিযোগিতা হয়।

বিষয়বস্তু
----------

রুবিক কিউবস, ম্যাজিক স্কোয়ার, ফ্র্যাক্টাল, লজিক পাজল এবং গাণিতিক দাবার মতো অসাধারণ বিভিন্ন বিষয় নন্দগণিতের মধ্যে রয়েছে।
তবে গণিতের এই অঞ্চলে গণিতের নান্দনিকতা এবং সংস্কৃতি, চিত্তাকর্ষক বা মজার গল্প এবং গণিত সম্পর্কিত সংগীত এবং গণিতবিদদের ব্যক্তিগত জীবনও অন্তর্ভুক্ত করা হয়।

আরো দেখুন
---------

* ললিত সংখ্যাতত্ত্বের তালিকা
* অস্পৃশ্য সংখ্যা

তথ্যসূত্র
---------

1. ↑  Kulkarni, D. Enjoying Math: Learning Problem Solving With KenKen Puzzles  ওয়েব্যাক মেশিনে আর্কাইভকৃত ১ আগস্ট ২০১৩ তারিখে, a textbook for teaching with KenKen Puzzles.
2. ↑  Special Interest Groups of the MAA Mathematical Association of America
**বায়োপসি** হল রোগননির্ণয় বা পরীক্ষার করার জন্য শরীরের যেকোনো অংশ থেকে টিস্যু অপসারণ করা। এটি সাধারণত একজন সার্জন, রেডিওলজিস্ট বা একজন ইন্টারভেনশনাল কার্ডিওলজিস্ট দ্বারা হস্তক্ষেপমূলক সঞ্চালিত একটি মেডিকেল পরীক্ষা। প্রক্রিয়াটির মধ্যে একটি রোগের উপস্থিতি বা মাত্রা নির্ধারণের জন্য পরীক্ষার জন্য নমুনা কোষ বা টিস্যু নিষ্কাশন জড়িত। সাধারণত প্যাথলজিস্ট দ্বারা একটি মাইক্রোস্কোপের নীচে পরীক্ষা করার আগে টিস্যুকে স্থির, নিরুদিত, খচিত, ভাগ, দাগ এবং স্ফিত করা হয়; এটি রাসায়নিকভাবেও বিশ্লেষণ করা যেতে পারে। যখন একটি সম্পূর্ণ গলদ বা সন্দেহজনক এলাকা অপসারণ করা হয়, তখন পদ্ধতিটিকে বলা হয় **এক্সিসিয়াল বায়োপসি**। **ইনসিশনাল বায়োপসি** বা **কোর বায়োপসি** সম্পূর্ণ ক্ষত বা টিউমার অপসারণের চেষ্টা না করেই অস্বাভাবিক টিস্যুর একটি অংশের নমুনা দেয়। যখন টিস্যু বা তরলের একটি নমুনা একটি সুই দিয়ে এমনভাবে সরানো হয় যে কোষগুলিকে টিস্যু কোষের হিস্টোলজিক্যাল আর্কিটেকচার সংরক্ষণ না করেই অপসারণ করা হয়, তখন পদ্ধতিটিকে একটি সুই অ্যাসপিরেশন বায়োপসি বলা হয়। সম্ভাব্য ক্যান্সার বা প্রদাহজনক অবস্থার অন্তর্দৃষ্টির জন্য বায়োপসিগুলি সাধারণত সঞ্চালিত হয়।

ইতিহাস
------

আরব চিকিৎসক আবুলকাসিস (১০১৩–১১০৭) প্রাচীনতম ডায়গনিস্টিক বায়োপসি তৈরি করেন। তিনি একটি গলগন্ড খোঁচা দেবার জন্য একটি সুই ব্যবহার করেন এবং তারপর উপাদানটি চিহ্নিত করেন।[*যাচাই প্রয়োজন*]

চিকিৎসায় ব্যবহার
-----------------

### ক্যান্সার

সিটি স্ক্যান সন্দেহজনক হওয়ায় ফুসফুসের ক্যান্সারের নিয়ন্ত্রণে ক্ষেত্রে ফুসফুসের বায়োপসি
ক্যান্সার সন্দেহ হলে বিভিন্ন বায়োপসি কৌশল প্রয়োগ করা যেতে পারে। একটি *এক্সসেশনাল বায়োপসি* একটি সম্পূর্ণ ক্ষত অপসারণের একটি প্রচেষ্টা। যখন নমুনাটি মূল্যায়ন করা হয় তা নির্ণয়ের পাশাপাশি ক্ষতটির চারপাশে অবিচ্ছিন্ন টিস্যুর পরিমাণ নমুনার *অস্ত্রোপচারের মার্জিন* পরীক্ষা করা হয় যে রোগটি বায়োপসি করা এলাকার বাইরে ছড়িয়ে পড়েছে কিনা। *ক্লিয়ার মার্জিন* বা *নেগেটিভ মার্জিন* মানে বায়োপসি নমুনার প্রান্তে কোন রোগ পাওয়া যায়নি। *পজিটিভ মার্জিন* মানে রোগটি পাওয়া গেছে এবং রোগ নির্ণয়ের উপর নির্ভর করে একটি বিস্তৃত ছেদনের প্রয়োজন হতে পারে।

তথ্যসূত্র
---------

1. ↑  Xianghong Li *Pitfalls in the pathological diagnosis of lymphoma*
2. ↑  Anderson JB, Webb AJ (১৯৮৭)। "Fine-needle aspiration biopsy and the diagnosis of thyroid cancer"। *The British Journal of Surgery*। **74** (4): 292–296। এসটুসিআইডি 45618809। ডিওআই:10.1002/bjs.1800740422। পিএমআইডি 3580805। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
***লিভ ফ্রি অর ডাই*** হল ২০০০ সালের একটি তথ্যচিত্র। এটি ড. ওয়েন গোল্ডনারকে অনুসরণ করে তৈরি। তিনি হলেন নিউ হ্যাম্পশায়ারের একজন ধাত্রীবিদ্যা ও স্ত্রীরোগবিদ্যা বিশেষজ্ঞ। তিনি এখন "গর্ভপাত যুদ্ধের" বর্তমান রণাঙ্গনে যুদ্ধ করে চলেছেন। তথ্যচিত্রটি মূলত পাবলিক ব্রডকাস্টিং সার্ভিসের *পিওভি* সিরিজের অংশ হিসেবে সম্প্রচারিত হয়েছিল। এটির পরিচালনা ও প্রযোজনা করেছিলেন ইন্সাইট পিকচার্সের মেরিয়ন লিপশুটজ এবং রোজ রোজেনব্ল্যাট। ছবিটি হিউম্যান রাইটস ওয়াচ ফিল্ম ফেস্টিভ্যালে প্রবেশক ছিল।

মোটামুটিভাবে
------------

গোল্ডনারের নিজস্ব সম্প্রদায়ের পটভূমিতে তৈরি করা, এই চলচ্চিত্রটি একটি বছর ধরে চলা এক দৈনিক সংগ্রাম এবং নৈতিক সংঘাতকে তুলে ধরেছে। এই তথ্যচিত্রে, ওয়েন একটি ক্যাথলিক হাসপাতালের একীকরণকে আপত্তি জানিয়েছিলেন, কারণ তার ফলে এলাকাকে দেয়া পরিষেবাগুলি ব্যাপকভাবে হ্রাস পাচ্ছিল। যখন ১৪ সপ্তাহের সন্তান সম্ভবা একটি রোগীকে হাসপাতালের শল্য চিকিৎসার কক্ষে ঢুকতে দেওয়া হয়নি, গোল্ডনার তাকে জরুরী গর্ভপাত করানোর জন্য ৮০ মাইল সফর করে দূরের এক ক্লিনিকে পাঠাতে বাধ্য হন। গোল্ডনারের সবচেয়ে বড় মানসিক দ্বন্দ্ব হল, যেমনটি ছবিতে দেখানো হয়েছে, সম্প্রদায়ে তাঁর উপস্থিতির কারণে সৃষ্ট উত্তেজনা হ্রাস করা।

ছবিতে রাজনৈতিক দ্বন্দ্ব
-----------------------

ছবিটি একটি ছোট শহরের পটভূমিতে তৈরি, যেখানে গর্ভপাত করানো ডাক্তারদের সংখ্যার আমূল পতনের কারণ অন্বেষণ করা হয়েছে। গোল্ডনারের নিজের শহরে, বিক্ষোভকারীরা তাঁকে একজন ডাক্তার না বলে গর্ভপাতকারী হিসাবে দায়ী করে। তিনি স্থানীয় একটি বিদ্যালয়ে একজন যৌন শিক্ষার শিক্ষক হিসেবে ছিলেন, তারা সেখান থেকে তাঁকে বরখাস্ত করতে সফল হয়। গোল্ডনার স্থানীয় স্কুল বোর্ডের কাছে তাঁকে পুনরায় নিযুক্ত করার জন্য আবেদন করলে সংঘর্ষটি তাঁর সম্প্রদায়ের রাজনীতির কেন্দ্রে চলে যায়। ব্যাপক বিতর্কের পর, বোর্ড তাঁর অনুরোধ অস্বীকার করে। ছবিটির উপসংহারে দেখতে পাওয়া যায় যে ওয়েন গোল্ডনারের মতো ডাক্তাররা গর্ভপাত করাই বন্ধ করে দিচ্ছেন কারণ গর্ভপাতের পর "তাঁদের একাকীত্বের গভীর অনুভূতি সহ্য করতে হয়।" ছবিটি দেখাতে চেয়েছে, সহিংসতাকে বাদ দিলেও, গর্ভপাত প্রদানকারীদের জন্য সামাজিক সমর্থনের খুবই অভাব, এবং মার্কিন যুক্তরাষ্ট্রের ৮৬% কাউন্টিই কোনরকম গর্ভপাত পরিষেবা ছাড়াই চলছে।

দর্শক পর্যালোচনা
----------------

মিশ্র দর্শক পর্যালোচনা পাওয়া গিয়েছিল। কিছু পঞ্চ তারকা খচিত পর্যালোচনার সঙ্গে কিছু দুটি তারকা খচিত পর্যালোচনাও ছিল।

তথ্যসূত্র
---------

1. ↑  "Live Free or Die (2000)"। সংগ্রহের তারিখ ৯ মার্চ ২০২২।
2. ↑  Incite Pictures: Live Free or Die  ওয়েব্যাক মেশিনে আর্কাইভকৃত ২০০৮-০৭-০৮ তারিখে
3. ↑  Abortion Incidence and Services in the United States in 2000
4. ↑  "REVIEWS"। *Rotten Tomatoes Logo*। সংগ্রহের তারিখ ৯ মার্চ ২০২২।

বহিঃসংযোগ
---------

* ইন্সাইট পিকচার্স- প্রযোজনা কোম্পানির পাতা
* *POV* লিভ ফ্রি অর ডাই - ছবিকে নিবেদিত পিবিএস' ওয়েবসাইট
* ইন্টারনেট মুভি ডেটাবেজে *লিভ ফ্রি অর ডাই*  (ইংরেজি)

টেমপ্লেট:Incite Pictures
৫ আগস্ট ১৯৮৪ তারিখে, ঢাকায় খারাপ আবহাওয়ার মধ্যে অবতরণ করার সময় বিমান বাংলাদেশ এয়ারলাইন্সের ফকার এফ২৭-৬০০ জিয়া আন্তর্জাতিক বিমানবন্দরের (এখন শাহজালাল আন্তর্জাতিক বিমানবন্দর) কাছাকাছি একটি জলাভূমির মধ্যে বিধ্বস্ত হয়। বিমানটি চট্টগ্রামের পতেঙ্গা বিমানবন্দর থেকে জিয়া আন্তর্জাতিক বিমানবন্দরে পূর্বনির্ধারিত ঘরোয়া যাত্রী ফ্লাইট পরিচালনা করছিল।

মোট ৪৯ জনের মৃতের সংখ্যাসহ, এই দুর্ঘটনাটি ছিল বাংলাদেশের মাটিতে ঘটা প্রানঘাতী বিমান দুর্ঘটনা এবং এয়ারলাইন্সের 'সবচেয়ে খারাপ দুর্ঘটনা'র একটি।

উড়োজাহাজ
---------

S2-ABJ হিসাবে নিবন্ধিত ফকার এফ২৭-৬০০ নামের উড়োজাহাজটি ১৯৭১ সালে তৈরি করা হয়েছিল। এটি প্রথমে ভারতীয় এয়ারলাইন্সের জন্য চালনা করা হয় কিন্তু বাংলাদেশের স্বাধীনতা পর ভারত সরকার থেকে বাংলাদেশকে দেওয়া সহযোগিতার একটি অংশ হিসাবে, এটি ১৯৭২ সালে বিমানকে দেয়া হয়। দুর্ঘটনার আগ পর্যন্ত, উড়োজাহাজটি মোট ২৪,০৮৫ চক্র এবং মোট ১৫,৫৯৫ এয়ারফ্রেম ঘণ্টা উড়েছিল।

কর্মীবৃন্দ
----------

পাইলট ছিলেন ক্যাপ্টেন কানিজ ফাতেমা রোকসানা, যিনি বাংলাদেশের প্রথম মহিলা পাইলট হিসাবে পরিচিত।

দুর্ঘটনা
--------

দুর্ঘটনার দিন ঢাকার আবহাওয়া খুব খারাপ ছিল। উদ্দাম ও ভারী বৃষ্টিপাতের কারণে দৃষ্টিসীমা সীমিত ছিল। এই অবস্থায় বিমানটিকে বেতার যোগাযোগের মাধ্যমে অবতরণ করানোর সিদ্ধান্ত নেওয়া হয়। পাইলট প্রথমে ৩২ নং রানওয়েতে অবতরণ করার চেষ্টা করেন। কিন্তু রানওয়ে দেখা না যাওয়ায় এবং শেষ মুহূর্তে পাইলট বুঝতে পারেন যে তিনি ভুল দিকে অগ্রসর হচ্ছেন, তাই পাইলট অবতরণ না করে আবার উড়ে যান। দ্বিতীয় দফায় আইএলএস ব্যবহার করে অবতরণ করার সিদ্ধান্ত নেওয়া হয়। নিয়ন্ত্রণ টাওয়ার থেকে পাইলটকে রানওয়ে ১৪ তে অবতরণ করার নির্দেশনা দেওয়া হয়। ভারী বর্ষণের মধ্যে প্রবল ঝোড়ো বাতাসে আবার অবতরণের চেষ্টা চালালে পার্শ্বমুখী বাতাসের ঝাপটার কারণে অবতরণ আবার ব্যর্থ হয়। তৃতীয়বার অবতরণ করার সময় (রানওয়ে ১৪ তে দ্বিতীয়বার) বিমানটি রানওয়ে থেকে মাত্র ৫০০ মিটার দূরে একটা ডোবায় অবতরণ করে এবং বিধ্বস্ত হয়। বিধ্বস্ত হওয়ার স্থানটি ছিল উত্তরা জসিমউদ্দিন সড়কের কাছে।

যাত্রী
------

এতে ৪ জন ক্রু ও ৪৫ জন যাত্রীসহ সবাই নিহত হয়। যাত্রীদের মধ্যে একজন ব্রিটিশ, একজন জাপানি ও বাকিরা বাংলাদেশী ছিল। যাত্রীদের বেশীরভাগ (৩৩) মধ্যপ্রাচ্যে যাওয়ার জন্য একটি সংযোগ ফ্লাইট ধরতে ঢাকা ভ্রমণ করছিল।

তথ্যসূত্র
---------

1. 1 2  "Commercial flight safety: 1984 reviewed – Fatal accidents: scheduled passenger flights" (PDF)। *ফ্লাইট ইন্টারন্যাশনাল* (ইংরেজি ভাষায়): ৩৫। ২৬ জানুয়ারি ১৯৮৫। সংগ্রহের তারিখ ১৪ আগস্ট ২০১৪।
2. 1 2 3 4 5 6  এভিয়েশন সেফটি নেটওয়ার্কে S2-ABJ-এর জন্য দুর্ঘটনার বিবরণ
3. 1 2  "AROUND THE WORLD; 49 Die in Bangladesh As Plane Plunges" (ইংরেজি ভাষায়)। *দ্য নিউ ইয়র্ক টাইমস*। ৬ আগস্ট ১৯৮৪। সংগ্রহের তারিখ ১৪ আগস্ট ২০১৪।
4. ↑  "First In Bangladesh- First Bangladeshi" (ইংরেজি ভাষায়)। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৪।
**১ম আফোনসো** (ইউরোপীয় পর্তুগিজঃ [ɐˈfõsu]; ১১০৬/২৫ শে জুলাই ১১০৯/আগস্ট ১১০৯/১১১১ - ৬ ডিসেম্বর ১১৮৫) পর্তুগালের প্রথম রাজা। তিনি ১১৩৯ সালে লিওনের রাজার অধীনে থাকা গ্যালিসিয়া রাজ্যের দক্ষিণভাগের স্বাধীনতা লাভ করেন যা তখন পর্তুগাল বিভাগ ছিল এবং রিকনকোয়েস্টা আমলে এর আয়তন বাড়ানোর জন্য ৪৬ বছর, ১১৮৫ সালে তার মৃত্যুর আগ পর্যন্ত মুরদের সাথে যুদ্ধ করেন। পর্তুগিজদের কাছে তিনি **বিজেতা** (পর্তুগিজঃ *O Conquistador),* **স্থপতি** *(O Fundador)* বা **খ্যাতিমান** (*O Grande*) এবং মুরদের কাছে *আল-বর্তুকালি* [আরবিঃ البرتقالي] ("পর্তুগিজ"), এবং *ইবনে আররিংক* বা *ইবনে আররিক* [আরবিঃ ابن الرَّنك বা ابن الرَنْق] ("হেনরির পুত্র" বা "হেনরিকসের পুত্র") নামে পরিচিত ছিলেন।

যৌবনকাল
-------

আফোনসোর বাবা হেনরি অব বারগ্যান্ডি এবং মা টেরেসা, লিওন এবং ক্যাস্টিল এর ৬ষ্ঠ আফোনসোর অবৈধ মেয়ে। আফোনসোর জন্মসাল এবং জন্মস্থান নিয়ে মতবিরোধ রয়েছে। ফারনাও লোপেসের *ক্রনিকা দে পর্তুগাল দে ১৪১৯* মতে এই ভবিষ্যত পর্তুগিজ রাজা গ্যিমারায়েসে জন্মগ্রহণ করেন যা তার বাবা মায়ের আমলের সবচেয়ে গুরুত্বপূর্ণ রাজনৈতিক কেন্দ্র ছিল। অধিকাংশ পর্তুগিজ পণ্ডিত এই মতে বিশ্বাসী ছিলেন। ১৯৯০ সালে টরকোয়াটো দে সোসা সুয়ারেস প্রস্তাব করেন সে সময়ে কইম্ব্রা সবচেয়ে গুরুত্বপূর্ণ শহর ছিল বিধায় আফোনসো এই শহরেই জন্মগ্রহণ করেন। পরবর্তীতে আলমেইডা ফার্নান্দেস প্রস্তাব করেন জন্মস্থান ভিস্যেও এবং জন্মসাল ১১০৯ যা হোসে মাত্তোসর মতকে সমর্থন করে। অ্যাবেল অ্যাস্তেফানিওর গবেষণা মতে জন্মসাল ১১০৬ এবং জন্মস্থান তিয়েরা দে ক্যাম্পোস অথবা স্যাগোন যেহেতু এই স্থানগুলোতে হেনরি এবং তেরেসার ভ্রমণ ছিল।

অ্যাস্টরগার অবরোধ চলাকালীন ১১২২ সালের ২২ ই মে হেনরি মারা যাওয়ার পূর্ব পর্যন্ত হেনরি এবং তেরেসা একসাথে কাউণ্ট এবং কাউণ্টেস হিসেবে পর্তুগাল অঞ্চল শাসন করেন। এরপর তেরেসা একাই শাসনকার্য চালিয়ে যান। কিন্তু তেরেসার সৎবোন উরাকা অব লিওন তাকে বন্দী এবং জোরপূর্বক নতি স্বীকার করানোর ফলে তিনি নিজেকে রাণী দাবি করতে পারেননি।

আফোনসোর শিক্ষক কে ছিল সে সম্পর্কে নিশ্চিত হওয়া যায় নি। *ক্রনিকা দে পর্তুগাল দে ১৪১৯* এ ধারণা করা হয় এগাস মনোস দে রিবাডোওরো, যেহেতু জনশ্রুতি আছে যে রিবাডোওরো পরিবার আফোনসোদের পারিবারিক শিক্ষক ছিল। আবার সমসাময়িক নথিপত্র অনুযায়ী এগাস মনোস এর বড় ভাই এরমিগিও মনিজ ছিলেন আফোনসর কাউণ্ট হওয়ার প্রথম দিকের পারিবারিক ব্যাবস্থাপক, এবং সেক্ষেত্রে তিনিও আফোনসোর শিক্ষক হতে পারেন।

লিওনের একটা বড় অংশ দখলের জন্য তার মা তেরেসা গ্যালিসিয়ার সবচেয়ে ক্ষমতাধর কাউণ্ট ফার্নান্দো পেরেজ দ্যা ট্রাভার সাথে মিত্রতা স্থাপন করেন। পর্তুগাল এবং গ্যালিসিয়ার এই মিত্রতা পর্তুগিজ অভিজাতরা মেনে নিতে পারেন নি এবং তারা আফোনসোর অধীনে জমায়েত হন। এছাড়া পর্তুগালের আর্চবিশপও ধনীদের উপর প্রভাব বিস্তার এবং ক্ষমতা অর্জনের প্রতিযোগি হিসেবে গ্যালিসিয়ার আর্চবিশপকে নিয়ে উদ্বিগ্ন ছিলেন। ১১১২ খ্রিষ্টাব্দে ১৪ বছর বয়সে দ্বাদশ শতাব্দীর নিয়ম অনুযায়ী তিনি প্রাপ্তবয়স্ক হন। তার চাচাত ভাইয়ের সাথে প্রতিসাম্য রক্ষার্থে ১১২৫ খ্রিষ্টাব্দে যামোরার প্রধান গির্জায় তার মায়ের অনুমতি সাপেক্ষে তিনি নিজেকে নাইট ঘোষণা করেন। ১১২৭ সালে তেরেসার বিরুদ্ধে সপ্তম আফোনসোর করা সামরিক অভিযানের পর আফোনসো তার মায়ের বিরুদ্ধে বিদ্রোহ ঘোষণা করেন এবং পর্তুগালের ক্ষমতা দখল করেন।

তথ্যসূত্র
---------
অধিচাপ
**অধিচাপ** বা, **ভূ-তাত্ত্বিক অধিচাপ** (Overpressure / Geologic overpressure) বলতে ভূঅভ্যন্তরস্থ তরল কর্তৃক প্রদত্ত স্বাভাবিক চাপের চেয়ে অধিক চাপকে বুঝানো হয়। খনিজ অনুসন্ধান কূপ খননকালে অধিচাপের ফলে বিস্ফোরণ বা দুর্ঘটনা ঘটতে পারে যাকে *ব্লো আউট* বলা হয়।

উত্‌পত্তি
---------

স্বাভাবিক অবস্থায় ভূঅভ্যন্তরে থাকা পানিরাশির স্তর তার ওজনসহ ভারসাম্যপূর্ণ অবস্থায় বিরাজ করে যা স্বাভাবিক চাপ এবং গভীরতার সাথে সাথে এই চাপ বৃদ্ধি পায়; কিন্তু, যখন কোনো বিশেষ ক্ষেত্রে স্বাভাবিককের চেয়ে অতিরিক্ত মাত্রায় চাপের উৎপত্তি ঘটে থাকে তখন তাকে অধিচাপ বলা হয়। এটি নির্ণয় করা এবং তার চরিত্রগত বিষয়গুলো উপলব্ধি করা না গেলে চাপের ফলে সজোরে খনিজের নির্গমন ঘটতে পারে।

বিস্তরণ
-------

পৃথিবীর বিভিন্ন অঞ্চলে, যেখানে খনি থেকে পেট্রোলিয়াম, প্রাকৃতিক গ্যাস প্রভৃতি উত্তোলন করা হয় সেসব অঞ্চলে প্রায়শই অধিচাপের বিষয়টি লক্ষ করা যায়। তবে, যেহেতু ধারণা করা হয় যে, মায়োসিন যুগে বদ্বীপীয় পরিবেশে গঠিত ‘ভুবন’ স্তরসমষ্টির অন্তর্ভুক্ত পুরু কর্দমশিলা স্তর অধিচাপ সংঘটনের জন্য দায়ী তাই অনেক ক্ষেত্রেই দেশের এক অংশে অধিচাপ দেখা গেলেও অন্যান্য অংশে তা দৃষ্ট হয় না; যেমন: বাংলাদেশের পূর্বাঞ্চলে খননকৃত সকল গভীর কূপই খননকার্যের সময় অধিচাপের সম্মুখীন হয়েছে কিন্তু দেশের পশ্চিমাঞ্চলে খননকৃত গভীর কূপসমূহ কোনো প্রকার অধিচাপ মন্ডলের মুখোমুখি হয়নি।

গুরুত্ব
-------

খনিজ অনুসন্ধানে অধিচাপ সম্পর্কিত জ্ঞানের বিশেষ গুরুত্ব রয়েছে এবং এর উপর নির্ভর করে খনন কার্য পরিচালনা এবং কূপের গভীরতা। এক দিকে যেমন অধিচাপ মন্ডলে বিপুল পরিমাণ হাইড্রোকার্বন সঞ্চিত অবস্থায় থাকতে পারে, তেমনই অপরদিকে অনুসন্ধানকার্যে নিয়োজিত খননকারীদের জন্য তা অত্যন্ত ঝুকিপূর্ণও হয়ে থাকে; কারণ পরীক্ষামূলক কূপ খননের ক্ষেত্রে অধিচাপ অঞ্চলের কারণে আকস্মিক বিস্ফোরণ ঘটতে পারে যাতে প্রাণহানি পর্যন্ত হতে পারে।

আরও দেখুন
---------

* ব্লো-আউট।

তথ্যসূত্র
---------

1. 1 2 3 4 5  মীর মঈনুল হক ও সানজিদা মূর্শেদ (জানুয়ারি ২০০৩)। "অধিচাপ"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৮ সেপ্টেম্বর ২০১৯।
2. ↑  বদরুল ইমাম (জানুয়ারি ২০০৩)। "Blow-Out"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৮ সেপ্টেম্বর ২০১৯। [*স্থায়ীভাবে অকার্যকর সংযোগ*]
3. ↑  "Chapter 8 : Abnormal Fluid Pressures"। *Introduction of Hydrology* (পিডিএফ)। পৃষ্ঠা 226-247। সংগ্রহের তারিখ ১৮ সেপ্টেম্বর ২০১৯।
4. 1 2  "Geologic overpressure"। revolvy.com। সংগ্রহের তারিখ ১৮ সেপ্টেম্বর ২০১৯। [*স্থায়ীভাবে অকার্যকর সংযোগ*]
5. ↑  "Overpressures"। bsp.com.bn। সংগ্রহের তারিখ ১৮ সেপ্টেম্বর ২০১৯। [*স্থায়ীভাবে অকার্যকর সংযোগ*]
6. ↑  "Geological controls on overpressure in the Northern Carnarvon Basin"। ResearchGate। সংগ্রহের তারিখ ১৮ সেপ্টেম্বর ২০১৯।
7. ↑  "IMPORTANCE OF UNDERSTANDING GEOLOGY IN OVERPRESSURE PREDICTION: THE EXAMPLE OF THE EAST JAVA BASIN" (পিডিএফ)। INDONESIAN PETROLEUM ASSOCIATION। সংগ্রহের তারিখ ১৮ সেপ্টেম্বর ২০১৯।

বহিঃসংযোগ
---------

* *অধিচাপ* - বাংলাপিডিয়া হতে।
অনুভূমিক অক্ষ হার্জ এককে কম্পাঙ্ক প্রদর্শন করছে
শব্দবিজ্ঞানে **শব্দোচ্চতা** (বা সঙ্গীতের পরিভাষায় **স্বরোচ্চতা**) হল শব্দের চাপের ব্যক্তিনিষ্ঠ উপলব্ধি। একটি আনুষ্ঠানিক সংজ্ঞা অনুযায়ী শব্দোচ্চতা হলো "শ্রাব্য সংবেদনের সেই বৈশিষ্ট্য যার মাধ্যমে কোনও শব্দ বা ধ্বনি কতটুকু জোরে বা আস্তে শোনা যাচ্ছে তা একটি মাপনীর মাধ্যমে পরিমাপ করা যায়।" শব্দের ভৌত বৈশিষ্ট্যগুলির সাথে মনের ভেতরে উপলব্ধ বা অনুভূত শব্দোচ্চতার ভৌত, শারীরবৃত্তীয় এবং মনস্তত্ত্বিক উপাদান বিদ্যমান। **আপাত শব্দোচ্চতা** মনোশব্দবিজ্ঞানের একটি অধীত বিষয় এবং এতে মনোপদার্থবিজ্ঞানের বিভিন্ন পদ্ধতি প্রয়োগ করা হয়। শব্দোচ্চতার লগভিত্তিক একটি একক হল ফন।

শব্দোচ্চতা একটি ব্যক্তিনিষ্ঠ ধারণা, যা মনের ভেতরে উপলব্ধ হয়। এটির সাথে শব্দের বলের ভৌত পরিমাপ যেমন শব্দের চাপ, শব্দের চাপের স্তর (ডেসিবেল এককে), শব্দের তীব্রতা বা শব্দের ক্ষমতা গুলিয়ে ফেলা হতে পারে। একজন সাধারণ মানুষ কীভাবে মনের ভেতরে শব্দোচ্চতা উপলব্ধি করে, সে ব্যাপারটিকে মাথায় রেখে শব্দোচ্চতা পরিমাপ করার জন্য ওজনযুক্ত পরিস্রাবক যেমন এ-ওজনযুক্তকরণ এবং এলকেএফএস পরিস্রাবকগুলি ব্যবহার করা হতে পারে। 

বিভিন্ন শিল্পখাতে শব্দোচ্চতার বিভিন্ন অর্থ থাকতে পারে এবং এটিকে পরিমাপের বিভিন্ন আদর্শ বা প্রমিত ব্যবস্থা থাকতে পারে।

আরও দেখুন
---------

* শব্দের তীব্রতা

তথ্যসূত্র
---------

1. ↑  American National Standards Institute, "American national psychoacoustical terminology" S3.20, 1973, American Standards Association.
**কমন বিক্**(বৈজ্ঞানিক নাম: *Libythea lepita (Moore)*) প্রজাতি এশিয়ায় প্রাপ্ত ব্রাশ ফুটেড অথবা *নিমফ্যালিডি* (Nymphalidae) গোত্র ও 'লাইবিথেনি' (Libytheinae) উপ-গোত্রের অন্তর্ভুক্ত প্রজাপতি। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

আকার
----

কমন বিক্ এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত কমন বিক্ এর উপপ্রজাতি হল-

* *Libythea lepita lepita* Moore, [1858] – Himalayan Common Beak.

বিস্তার
-------

ভারতএ (জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং দক্ষিন ভারত), শ্রীলঙ্কা, পাকিস্তান, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

কমন বিক্‌ প্রজাতি নিম্নলিখিত ভাবে ইউরোপিয়ান বিক্‌ (*Libythea celtis*) প্রজাতি থেকে ভিন্নতর।

**ডানার উপরিতল** : ডানার উপরিপৃষ্ঠের মূল রঙ হালকা কালচে বাদামী বর্নের।

কমন বিক্‌ এর সামনের ডানার সেল অথবা প্রকোষ্ঠ এর অন্তর্গত কমলা-হলুদ ডানার গোড়া থেকে এর দুই-তৃতীয়াংশ দৈর্ঘ্য অবধি অপেক্ষাকৃত কম চওড়া এবং শেষভাগে হঠাৎ সেল এর শীর্ষের দিকে সমকৌনিক ভাবে উঠে গেছে। ডিসকাল অংশের নিম্নভাগের ছোপটি কমন বিক্‌ এ অনুপস্থিত এবং ডিসকাল অংশের উপরের ভাগের বড় ছোপটি কতকটা হীরকাকৃতির, কোস্টার নিচের সাদা ছোপ এবং প্রি-এপিকাল ছোপ তীর্যকভাবে অবস্থিত। সাব-এপিকাল (অ্যাপেক্স এর নিম্নভাগ) ছোপটির নিম্নভাগ কমলা হলুদ এবং উপরিভাগ সাদা বর্নের হয়।

পিছনের ডানার উপরিভাগের পোস্ট-ডিসকাল কমলা পটিটি অপেক্ষাকৃত সরু এবং একটি ছোট বন্ধনীর সৃষ্টি করেছে যা বক্র নয়, তবে ২ নং শিরা থেকে ৬ নং শিরা পর্যন্ত তীর্যকভাবে বিস্তৃত। কাদাচিৎ কোন কোন নমুনার ক্ষেত্রে উক্ত বন্ধনীর উপরদিকে ৬ নং শিরামধ্যে একটি বিচ্ছিন্ন কমলা ছোপ চোখে পড়ে।

**ডানার নিম্নতল** : নিম্নপৃষ্ঠের মূল রঙ পরিবর্তনশীল, সাধারনত লালচে বাদামী এবং সামনের ডানার কোস্টাল এবং ডরসাল প্রান্ত বরাবর ইষদ ফ্যাকাশে। কখনো কখনো সামনের ডানা কালচে বাদামী বর্নের এবং পিছনের ডানা কালচে ধূসর বর্ণের, সামনের ডানার কোস্টাল প্রান্তরেখা চওড়াভাবে এবং সমগ্র পিছনের ডানা সুক্ষ্ম কালচে দাগ এবং ছোপ দ্বারা আচ্ছাদিত। 
সামনের ডানার কমলা এবং সাদা দাগ ছোপ উপরিপৃষ্ঠের অনুরূপ, তবে প্রি-এপিকাল জোড়া ছোপটি সম্পূর্ন সাদা। পিছনের ডানা সামনের ডানা অপেক্ষা অধিকতর পরিবর্তনশীল। কিছু নমুনাতে পিছনের ডানা দাগ-ছোপ বিহীন হয়। অন্যান্য কিছু নমুনাতে এটি তীর্যক ভাবে হালকা এবং গাঢ় বর্ণে ছাওয়া। কয়েকটি নমুনাতে পিছনের ডানা মধ্যবর্তী শিরা বরাবর ডানার গোড়া থেকে ৫ নং শিরার শীর্ষভাগ পর্যন্ত উল্লম্বভাবে একটি ফ্যাকাশে কালচে বাদামী বন্ধনী দ্বারা বিভক্ত।

  

শুঙ্গ, মাথা, বক্ষদেশ এবং উদর ইউরোপিয়ান বিক্‌ এর অনুরূপ।

তথ্যসূত্র
---------

1. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৪১৩। আইএসবিএন 978 019569620 2।
2. ↑  "*Libythea lepita Moore, [1858] – Common Beak*"। *Butterflies of India*। সংগ্রহের তারিখ ১৬ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gaden S. Robinson, Phillip R. Ackery, Ian J. Kitching, George W. Beccaloni and Luis M. Hernández. HOSTS - a Database of the World's Lepidopteran Hostplants. NHM, London.
4. 1 2 3  Wynter-Blyth, M.A. (1957) Butterflies of the Indian Region, pg .২৩৯.

বহিঃসংযোগ
---------


উইকিমিডিয়া কমন্সে **লিবিথিয়া লেপিটা** সংক্রান্ত মিডিয়া রয়েছে।
**সাবরী নদীটি** গোদাবরীর প্রধান উপনদীগুলির মধ্যে একটি।এটি উড়িষ্যার পূর্বঘাটের পশ্চিম ঢালগুলি থেকে ১৩৭০ মিটার উচ্চতায় সিনকারারাম পর্বতমালার থেকে উৎপন্ন হয়।  এটি ওড়িশায় কোলাব নদী নামেও পরিচিত। সাবরি নদী উপকূল প্রায় ১২৫০ মিমি গড় বৃষ্টিপাত পায়। এটি ছত্তিশগড় ও ওড়িশা রাজ্যের মধ্যকার সাধারণ সীমা গঠন করে এবং পরে গোদাবরী নদী বরাবর একত্রিত হয়ে অন্ধ্র প্রদেশে প্রবেশ করে।  সাবরী জুড়ে উড়িষ্যাতে অবস্থিত উচ্চ কোলাব প্রকল্প, সেচ ও জল বিদ্যুৎ উৎপাদনের জন্য জল সরবরাহকারী একটি প্রধান বাঁধ প্রকল্প।

ছত্তিশগড় ও উড়িষ্যার মধ্যে সীমানা সৃষ্টির ২০০ কিলোমিটার দীর্ঘ প্রবাহ গড়ে প্রতি বর্গ কিমি দৈর্ঘ্য ২.২৫ মিটার। নদীটির এই প্রসারিত স্থল ভাগে প্লাবন কমানোর জন্য সিরিজের মাঝারি মাথ (20 মিটার) ব্যারেজ নির্মাণের মাধ্যমে যথেষ্ট জলবিদ্যুৎ উৎপাদনের সম্ভাবনা রয়েছে।  ওড়িশার ইন্দিবতী নদীতে অতিরিক্ত জল জৌরা নাল্লার মাধ্যমে সাবরি নদীতে প্রবাহীত করা যায় যার মাধ্যমে ইন্দ্রবতী বন্যা জলের স্বাভাবিকভাবেই সাবরী উপত্যকায় প্রবাহিত হয়।

সিলেরু নদী (তার ঊর্ধ্ব প্রান্তে মাকুকুণ্ড নামে পরিচিত) সেবারের প্রধান উপনদী, যা অন্ধ্র প্রদেশ, ছত্তিশগড় ও উড়িষ্যা ত্রি-সংযোগ সীমান্তে সাবরি নদীতে যোগ দেয়।
সীলেরু নদীতে জলবিদ্যুৎ উৎপাদনের বিশাল সম্ভাবনা রয়েছে যা মক্কুন্দ, বালিমেলা, ঊর্ধ্ব সীলারু, ডোকারয়ি এবং নিম্ন সিলেরু জলবিদ্যুৎ প্রকল্প নির্মাণের মাধ্যমে উল্লেখযোগ্যভাবে উদ্ভাবিত হয়েছে।

তথ্যসূত্র
---------

1. ↑  ""Godavari river basin map"" (পিডিএফ)। ১২ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ আগস্ট ২০১৭।
2. ↑  "Sabari in spate"। ১৭ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৭।
3. ↑  "Middle Kolab project, Odisha state"। ১৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৩।
4. ↑  "PFR studies of Lower Kolab HE project" (পিডিএফ)। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ২৯, ২০১৩।
5. ↑  "CDM application for 25 mw Middle and 12 mw Lower Kolab Hydroelectric Projects" (পিডিএফ)। সংগ্রহের তারিখ এপ্রিল ২৯, ২০১৩। [*স্থায়ীভাবে অকার্যকর সংযোগ*]
গন্ধমর্দন পাহাড়
**বড়গড় জেলা**(ওড়িয়া: ବରଗଡ଼ ଜିଲ୍ଲା, প্রতিবর্ণী. **বরগড় জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দে) পূর্বতন সম্বলপুর জেলাটি থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর বড়গড় শহরে অবস্থিত এবং বড়গড় মহকুমা ও পদমপুর মহকুমা নিয়ে গঠিত৷

নামকরণ
------

একাদশ শতাব্দী শিলালেখ থেকে পাওয়া যায় যে চৌহান শাসনকালে বারগড় ছিলো অন্যতম প্রধান দুর্গ এবং এর পুরানো নাম ছিলো বাঘরকোটা৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ও উত্তর পূর্বে(ঈশান) ওড়িশা রাজ্যের ঝারসুগুড়া জেলা*৷ *জেলাটির পূর্বে ওড়িশা রাজ্যের সম্বলপুর জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের সুবর্ণপুর জেলা*৷ *জেলাটির দক্ষিণে ওড়িশা রাজ্যের বলাঙ্গির জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের নূয়াপড়া জেলা*৷ *জেলাটির পশ্চিমে ছত্তীসগঢ় রাজ্যের মহাসমুন্দ জেলা*৷ *জেলাটির উত্তর পশ্চিমে(বায়ু) ছত্তীসগঢ় রাজ্যের রায়গঢ় জেলা*৷

জেলাটির আয়তন ৫৮৩৭ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৩.৭৫%৷

ভাষা
----

বড়গড় জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী বড়গড় জেলার ভাষাসমূহ

  **ওড়িয়া** (৯৩.৬০%)  ছত্তীসগঢ়ী (২.৬৬%)  **হিন্দী** (১.৭১%)  **তেলুগু** (০.৮৯%)  অন্যান্য (১.১৪%)

বড়গড় জেলায় বসবাসকারী সিংহভাগ লোক সম্বলপুরি/কোশলি ভাষায় সাবলীল৷

ধর্ম
----

জনসংখ্যার উপাত্ত
----------------

মোট জনসংখ্যা ১৩,৪৬,৩৩৬(২০০১ জনগণনা) ও ১৪,৮১,২৫৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৩তম৷ ওড়িশা রাজ্যের ৩.৫৩% লোক বারগড় জেলাতে বাস করেন৷ জেলার জনঘনত্ব ২০০১ সালে ২৩১ ছিলো এবং ২০১১ সালে তা বৃদ্ধি পেয়ে ২৫৪ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১০.০২% , যা ১৯৯১-২০১১ সালের ১১.৫৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৭(সমগ্র) এবং শিশু(০-৬ বৎ) লিঙ্গানুপাত ৯৫৭৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৬৩.৯৯%(২০০১) তথা ৭৪.৬২%(২০১১)৷ পুরুষ স্বাক্ষরতার হার ৭৭.৪১%(২০০১) তথা ৮৩.৬৮%(২০১১)৷ নারী স্বাক্ষরতার হার ৫০.২৬%(২০০১) তথা ৬৫.৩৮% (২০১১)৷ জেলাটিতে শিশুর অনুপাত সমগ্র জনসংখ্যার ১১%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. ↑
5. 1 2

বহিঃসংযোগ
---------
জিম ওয়ালটন নামের অন্যান্য ব্যক্তির জন্য জিম ওয়ালটন (দ্ব্যর্থতা নিরসন) দেখুন।

**জিম ওয়ালটন** (জন্ম: জুন ৭, ১৯৪৮): জন্ম মার্কিন যুক্তরাষ্ট্রের আর্কানসাস অঙ্গরাজ্যের নিউটাউনে ১৯৪৮ সালের। সর্বশেষ তথ্যানুসারে চার সন্তানের জনক ৬৬ বছর বয়স্ক জিম ওয়ালটনের সম্পদের পরিমাণ ৩৪.৭ বিলিয়ন মার্কিন ডলার। থাকেন আর্কানসাসের বেনটোনভিলে। মার্কিন চেইন-স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছোট ছেলে জিম ইউনিভারসিটি অফ আর্কানসাস থেকে ব্যবসায় প্রশাসনে গ্রাজুয়েশন করে ১৯৭২ পারিবারিক ব্যবসায় যোগ দেন। ১৯৭৫ সালে ওয়ালটন এন্টারপ্রাইজের প্রেসিডেন্ট নিযুক্ত হন। ওয়াল-মার্টের বোর্ড অফ ডিরেক্টরের দায়িত্ব পান ২০০৫ সালে। বর্তমানে তিনি পারিবারিক মালিকানাধীন আরভেস্ট ব্যাঙ্কের সিইও। ১.৮ বিলিয়নের সম্পদের এই ব্যাঙ্কের শাখা রয়েছে মার্কিন যুক্তরাষ্ট্রের আর্কানসাস, কানসার্স, ওকলাহোমা ও মিসৌরি অঙ্গরাজ্যে। ২০১২ সালে আরভেস্টে ব্যাঙ্কের আয় ছিল ১০০ মিলিয়ন মার্কিন ডলার। ওয়াল-মার্ট- আরভেস্টে ব্যাঙ্ক ছাড়াও জিম ওয়ালটনের মালিকানায় রয়েছে সংবাদপত্র ফার্ম কম্যুনিটি পাবলিশার্স ইন্টারকর্পোরেশন (সিপিআই)। ২০১৩ সালে বিশ্বজুড়ে ওয়াল-মার্টের বিক্রির পরিমাণ ছিল ৪৭০ বিলিয়ন মার্কিন ডলার; সেখান থেকে ট্যাক্স বাদ দিয়ে জিমের আয় হয় ৪৭৫ মিলিয়ন মার্কিন ডলার। ব্যবসার পাশাপাশি জনদরদি হিসেবেও তার ব্যাপক পরিচিতি রয়েছে। ২০০৮-২০১৩ পর্যন্ত তিনি তার ভার-বোনদের সাথে মিলে ২ বিলিয়ন মার্কিন ডলার দান করেছেন ওয়ালটন ফ্যামিলি ফাউন্ডেশন থেকে।
**ক্লিয়ার সেলার**(বৈজ্ঞানিক নাম: *Neptis nata (Moore)*) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।

আকার
----

ক্লিয়ার সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত ক্লিয়ার সেলার এর উপপ্রজাতি হল-

* *Neptis nata hampsoni* Moore, 1899 – Sahyadri Clear Sailer
* *Neptis nata yerburii* Butler, 1886 – West Himalayan Clear Sailer
* *Neptis nata adipala* Moore, 1872 – Khasi Clear Sailer
* *Neptis nata evansi* Eliot 1969 – Andaman Clear Sailer

বিস্তার
-------

এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** খয়েরি অথবা কালচে বাদামী এবং সাদা দাগ ছোপ যুক্ত। সামনের ডানায় সেল এর ভিতরের সরু থেকে ক্রমশ চওড়া হওয়া লম্বা দাগটি এবং সেল বহিস্থ তিনকোনা এবং বহিপ্রান্ত সূঁচালো ছোপটি প্রায় সংযুক্ত।

সামনের ডানার সাব-টার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি চওড়া এবং ৩নং শিরামধ্যের বেস অথবা গোড়া থেকে শুরু করে ২ নং শিরামধ্যের বেস ও তার পরিবর্তী অংশ অবধি বিস্তৃত অংশে উক্ত বন্ধনী শিরা দ্বারা খন্ডিত নয়। উভয় ডানার উপরিতলের দাগ ছোপ বন্ধনী সাধারনত সিস্পষ্ট ভাবে প্রতীয়মান থাকে।

**ডানার নিম্নতল** উজ্জ্বল বাদামী এবং দাগ, ছোপ এবং বন্ধনী উপরিতলের অনুরূপ, তবে পিছনের ডানার ডিসকাল বন্ধনীটি শিরা দ্বারা সুস্পশট ভাবে খন্ডিত এবং উক্ত বন্ধনীটি কস্টা অবধি বিস্তৃত নয়। পিছনের ডানার দুটি সাব-টার্মিনাল ফ্যাকাশে বক্ররেখা একইরকম স্পষ্ট নয়, বহিস্থ রেখাটি অধিকতর অস্পষ্ট

তথ্যসূত্র
---------

1. 1 2 3  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 419। আইএসবিএন 9789384678012।
2. ↑  R.K. Varshney; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 192। আইএসবিএন 978-81-929826-4-9। ডিওআই:10.13140/RG.2.1.3966.2164।
3. ↑  "*Neptis nata Moore, [1858] - Clear Sailer*"। *Butterflies of India*। সংগ্রহের তারিখ ১১ ডিসেম্বর ২০২২।
4. ↑  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 375। আইএসবিএন 978 019569620 2।
5. ↑  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 191। আইএসবিএন 978-8170192329।

উইকিমিডিয়া কমন্সে **নেপটিস নাটা** সংক্রান্ত মিডিয়া রয়েছে।
**সুলিড সেলার**(বৈজ্ঞানিক নাম: *Neptis clinia (Moore)*) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।

আকার
----

সুলিড সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত সুলিড সেলার এর উপপ্রজাতি হল-

* *Neptis clinia kallaura* Moore, 1881 – Sahyadri Sullied Sailer
* *Neptis clinia praedicta* Smetacek, 2011 – West Himalayan Sullied Sailer
* *Neptis clinia susruta* Moore, 1872 – Himalayan Sullied Sailer
* *Neptis clinia clinia* Moore, 1872 – Andaman Sullied Sailer

বিস্তার
-------

এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান, বাংলাদেশ এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** কালচে বাদামী বর্নের। সাদা দাগ ছোপ এবং বন্ধনি সরু এবং ময়লাটে সাদা বর্নের। সামনের ডানার সেল এর অন্তর্ভুক্ত সাদা দাগ এবং সেল বহিস্থ তিনকোনা এবং বহিপ্রান্ত সূঁচালো ছোপ সংযুক্ত নয়। সাবটার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি সরু এবং ৩ ও ৪ নং শিরা দ্বারা খন্ডিত। উক্ত বন্ধনীটি ৩ নং শিরামধ্যের বেস অথবা গোড়া অবধি প্রবিস্ট নয়।

**ডানার নিম্নতল** লালচে বাদামী ও দাগ-ছোপ এবং বন্ধনী কালচে সাদা বর্নের। দাগ-ছোপ বন্ধনীর উপরিতলেরি অনুরূপ তবে ইষদ অস্পষ্ট। সামনের ডানার সেলস্থ দাগটি ও সেল বহিস্থ তেকোনা সূঁচালো ছোপটি নিচের অংশে সংলগ্ন অথবা সংযুক্ত।

এই প্রজাতির ৪টি উপ-প্রজাতি বর্তমান। দক্ষিন ভারতীয় উপ-প্রজাতি *Neptis clinia kallaura* এর ডানার উপরিতলের ডিসকাল বন্ধনীটি চওড়া এবং পরিচ্ছন্ন সাদা এবং সামনের ডানার উপরিতলের ২ ও ৩ নং শিরামধ্যের ডিসকাল ছোপগুলি বহিপ্রান্তে গোলাকৃতি। উত্তর ভারতীয় উপ-প্রজাতি *Neptis clinia susruta* এর সামনের ডানার উপরিতলের ডিসকাল বন্ধনী অংশটুকু অপ্রিচ্ছন্ন সাদা এবং ২ ও ৩ নং শিরামধ্যস্থ ডিসকাল ছোপদুটির বহিপ্রান্ত চারকোনা। এই প্রজাতির পুরুষ প্রকার স্ত্রী অপেক্ষা আকারে ছোট।

তথ্যসূত্র
---------

1. ↑  "Neptis clinia Moore 1872 - EOL"। সংগ্রহের তারিখ ২০২২-১২-১১।
2. 1 2 3  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 417। আইএসবিএন 9789384678012।
3. ↑  R.K. Varshney; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 190। আইএসবিএন 978-81-929826-4-9। ডিওআই:10.13140/RG.2.1.3966.2164।
4. ↑  "*Neptis clinia Moore, 1872 - Sullied Sailer*"। *Butterflies of India*। সংগ্রহের তারিখ ১১ ডিসেম্বর ২০২২।
5. ↑  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 376। আইএসবিএন 978 019569620 2।
6. ↑  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 191। আইএসবিএন 978-8170192329।

উইকিমিডিয়া কমন্সে **নেপটিস ক্লিনিয়া** সংক্রান্ত মিডিয়া রয়েছে।
**জিভে জট** হল এমন একটি বাক্য অথবা বাক্যাংশ যা সঠিকভাবে উচ্চারণ করা কঠিন এবং তাড়াতাড়ি বলতে গেলেই জিভ জড়িয়ে যায়। উচ্চারণের কাঠিন্যতাকে উদ্দেশ্য করেই একে ডিজাইন করা হয়। এটিকে সাধারণত একধরনের "শব্দ খেলা" হিসেবে ব্যবহার করা হয় । এছাড়াও, জিভে জট উচ্চারণ, কথার সাবলীলতা উন্নত করতে এবং মুখের জড়তা কাটানোর জন্য একধরনের ব্যায়াম হিসাবে ব্যবহার করা হয়, অনেক কণ্ঠ অভিনেতা-নেত্রীগণ জিভে জটের মাধ্যমে তাদের উচ্চারণ ও সাবলীলতাকে অনুশীলন করে থাকেন। 

কিছু জিভে জট ভুল উচ্চারণের ফলে এমন ফলাফল তৈরি করে যা অত্যন্ত হাস্যকর (বা হাস্যকরভাবে অশ্লীল) হয়। অন্যথায়, অন্যরা কেবল তাদের বিনোদন মূল্যের জন্য স্পিকারের বিভ্রান্তি এবং ভুলের উপর নির্ভর করে।

### সমার্থক শব্দঃ

১. দুরূচ্চার্য শব্দ/বাক্য 

২.দান্তভাঙা শব্দ/বাক্য 

৩. জিভ জড়ানো শব্দ/বাক্য

৪. টাং টুইস্টার 

৫. জিভ মোড়ানো/মোচড়ানো শব্দ /বাক্য

### উদাহরণঃ

১.পাখি পাকা পেঁপে খায়

২.কাচা গাব, পাকা গাব

৩.জলে চুন তাজা, তেলে চুল তাজা

৪.বাবলা গাছে বাঘ বসেছে 

৫.বার হাঁড়ি রাবড়ি বড় বাড়াবাড়ি 

৬.রুই মাছের লেজ লাল 

৭.চাচা, চাঁচা চটা চেঁচোনা আচাঁচা চটা চাঁচো (চাঁচা= ছিলে নেওয়া, চটা= বাঁশের/ কঞ্চির অংশ )

৮.অষ্ট উষ্ট্রের সাথে অষ্ট অশ্ব (উষ্ট্র= উট, অশ্ব= ঘোড়া )

৯.গড়ের মাঠে গরুর গাড়ি গড়গড়িয়ে যায়

১০.কত না জনতা জানাল যাতনা যতনে

১১. লোহার রেল লাইন

ইত্যাদি আরো অনেক।

অন্যান্য ভাষায় জিভে জট
-----------------------

"জিভে জট অনেক ভাষায় বিদ্যমান, যেমন স্প্যানিস *ট্রাবালেঙ্গুয়াস* "টাং জ্যামার (জিভ জ্যামার) ", এবং জার্মান *জোংয়েনব্রাহখিয়া* "টং ক্রাশার (জিভ পেষণকারী)"

জিভে জটের জটিলতা ভাষা ভেদে পরিবর্তিত হয়। উদাহরণস্বরূপ, বুগান্ডায় স্বরবর্ণগুলো উচ্চারণের ক্ষেত্রে দৈর্ঘ্যের দ্বারা পৃথক হয় তাই জিভ জোট বাক্য গুলো এই স্বরবর্ণের দৈর্ঘ্যকে কাজে লাগায়। "আকাওয়ালা আকাআওয়া কাওআয়া কাওয়া আকাআওয়া কা ওয়া?". অনুবাদ: "যে মেয়েটি কাওআয়া তেতো কফি দিয়েছে, সে কোথাকার?"

তথ্যসূত্র
---------

1. ↑  "tongue-twister - Bengali Meaning - tongue-twister Meaning in Bengali at english-bangla.com | tongue-twister শব্দের বাংলা অর্থ"। *www.english-bangla.com* (ইংরেজি ভাষায়)। সংগ্রহের তারিখ ২০২২-১০-২৫।
2. ↑  "বাংলা দুরূচ্চার্য শব্দ [ Bangla Tongue Twisters ] - সুফি ফারুক ইবনে আবুবকর"। *sufifaruq.com*। ২০১৯-০২-১১। সংগ্রহের তারিখ ২০২২-১০-২৫।
3. ↑  "Can You Say These Foreign Tongue Twisters Five Times Fast? - Rosetta Stone" (ইংরেজি ভাষায়)। ২০২০-০৪-০৩। সংগ্রহের তারিখ ২০২৩-০৭-১০।
4. ↑  Peek, Philip M. সম্পাদক (২০০৯)। *African folklore: an encyclopedia* (1. publ. in paperback সংস্করণ)। New York: Routledge। পৃষ্ঠা ৯৪৭–৯৫৯। আইএসবিএন 978-0-415-93933-1।